Биљни и животињски свет Србије

Биљни и животињски свет Србије је разноврстан.

Због разноврсности рељефа и климе Србију настањују различите врсте биљака (флора) и животиња (фауна).

Неке птице (селице) су у нашој земљи само у летњим месецима јер зими код нас нема инсеката којима се оне хране и хладно је.

Дрвенасте биљке (храст, буква, цер, бор, јела...) формирају шуме у брдско-планинским крајевима, док врба, топола и јова расту и поред великих река (Дунав, Тиса и Сава) у панонској области.

Жбунасте биљке су распрострањене у свим деловима Србије, то су: дивља ружа, глог, зова и леска.

Зељасте биљке расту на целој територији наше земље, то су: боквица, хајдучка трава, попино прасе, мајчина душица.

Зељасте биљке водених животних заједница су: барска перуника, локвањ, рогоз и трска.

Птице селице: рода, ласта, ћук, патка...

Птице станарице: врабац, голуб, сова, орао, јастреб...

Водене животиње: рак, риба (сом, шаран, штука, кечига), жаба, змија, чапља...

Животиње које живе у земљи: кртица, глиста, мрави, ровац...